
	SZOMBATHELY MEGYEI JOGÚ VÁROS 
	ALPOLGÁRMESTERE



ELŐTERJESZTÉS

Szombathely Megyei Jogú Város Közgyűlése
Szellemi Örökség, Nemzetiségi és Térségi Kapcsolatok Szakmai Bizottsága
 2026. szeptember 23-i ülésére

Javaslat a Geszler Mária Kossuth-díjas keramikusművész által felajánlott további műtárgyak átvételére vonatkozó ajándékozási megállapodás megkötésére


Szombathely Megyei Jogú Város Közgyűlése a 2026. június 18-i ülésén a 185/2026. (VI.18.) Kgy. számú határozatával kinyilvánította, hogy Geszler Mária Kossuth-díjas keramikusművész által felajánlott további műtárgyakat elfogadja. A Közgyűlés felhatalmazta a polgármestert a szándéknyilatkozat aláírására, továbbá felkérte a polgármestert és a jegyzőt az ajándékozási megállapodás tervezetének előkészítésére, és Közgyűlés elé terjesztésére.

A júniusi közgyűlési döntést követően az Ajándékozóval és a Savaria Múzeummal is egyeztetésre került az ajándékozási megállapodás tartalma. A megállapodás elválaszthatatlan részét képező műtárgylista tartalmazza az ajándékozással érintett művek megnevezését, készítésének idejét, méretét, valamint értékét. 

A megállapodásban foglaltak szerint a műtárgyak kezelője a Savaria Múzeum lesz, a Múzeum feladata a műtárgyak jogszabályoknak megfelelő nyilvántartása, őrzése, kezelése, állapotuk figyelemmel kísérése, valamint – a kiállítási és szakmai szempontok figyelembevételével – bemutatásuk biztosítása.

A négyoldalú megállapodás rendezi továbbá az Ajándékozó örökösének nyilatkozatát is. A Törvényes örökös az ajándékozást tudomásul veszi, és a műtárgyak örökléséről, a kötelesrészre is kiterjedően lemond. A felek vállalják, hogy e rendelkezést közjegyzői okiratba foglalják.

Az illetékekről szóló 1990. évi XCIII. törvény 5. § (1) bekezdése b) pontja alapján Szombathely Megyei Jogú Város Önkormányzata teljes személyes illetékmentességben részesül.

Az ajándékozási megállapodás tervezetét az előterjesztés melléklete tartalmazza. 

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.


Szombathely, 2026. szeptember „ ”



/: Horváth Soma :/


HATÁROZATI JAVASLAT
…../2026. (IX. 23.) SzÖNT. számú határozat


Szellemi Örökség, Nemzetiségi és Térségi Kapcsolatok Szakmai Bizottsága a „Javaslat a Geszler Mária Kossuth-díjas keramikusművész által felajánlott további műtárgyak átvételére vonatkozó ajándékozási megállapodás megkötésére” című előterjesztést megtárgyalta, és javasolja a Közgyűlésnek az előterjesztés mellékletét képező ajándékozási megállapodás jóváhagyását.



Felelős:		Dr. Danka Lajos, a Bizottság elnöke
		Horváth Soma alpolgármester
(a végrehajtás előkészítéséért:
Vinczéné dr. Menyhárt Mária, az Egészségügyi és Közszolgálati Osztály vezetője
Csapláros Andrea, a Savaria Múzeum igazgatója)

Határidő:	2026. szeptember 24.

